《送梓宪巩彦辅中散二首 其二》
宋代·冯山

绣衣三峡始归来，孤迹青天道上回。牛马经年驰使檄，云霓终日望行台。

鹓鸿去势看千里，桃李遗芳占一栽。都邑群公如见问，漳滨衰病已难材。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。